Deen (dainininkas)
Fuad Backović (g. 1982 m. balandžio 12 d. Sarajeve), geriau žinomas sceniniu vardu Deen, – Bosnijos ir Hercegovinos dainininkas. Du kartus šalies atstovas „Eurovizijos“ konkurse – 2004 ir 2016 m. 1997–2002 m. jis buvo Balkanų pop muzikos grupės „Seven Up“ narys. Grupė buvo išleidusi du albumus – „Otvori oči“ (1998) ir „Seven“ (2000). 2002 metais po grupės žlugimo Deen išleido debiutinį albumą „Ja sam vjetar zaljubljeni“. 2004 m. „Eurovizijos“ finale su daina „In the Disco“ užėmė 9-ą vietą (surinko 91 tašką). Su populiaria kroatų dainininke Vlatka Pokos įrašė dainą „Poljubi me“. 2016 m. su Dalal Midhat-Talakić, Ana Rucner ir Jala atstovo Bosnijai ir Hercegovinai 2016 m. „Eurovizijos“ dainų konkurse, kur atliko dainą „Ljubav je“.